Puhuja 1

Näin ensimmäisenä vieraana meillä löytyy Johanna Matikka, eikö näin?

Puhuja 2

Kyllä

Puhuja 1

Ja kerrotko ensin hieman itsestäsi, että kukas sä oikein olet?

Puhuja 2

No tosiaan mä oon Johanna tuolta Nokialta ja 2 lapsen äiti ja asustelemme perheen kanssa Nokian Viholassa ja tällä hetkellä toimin siskokset Oy:n toimitusjohtajana. Oon aloittanut tässä tehtävässä 7. helmikuuta elikkä ihan tuore tapaus. Tosin en johtamisen saralla, että aikaisemmin olen vetänyt toista perheyhtiötä Euro Center Oy:ta useamman vuoden ja sitten muillakin toimialoilla käynyt vierailemassa ja kauppatieteiden maisteri Tampereelta taustaltani ja tosiaan entinen tamperelainen nykyinen nokialainen tässä ehkä tiiviisti.

Puhuja 1

No niin siinä tiiviisti ja tehokkaasti. Joo.

Puhuja 1

No tuosta mainitsit näistä aikaisemmista yrityksistä, joissa olet tehnyt hommia, niin onko ne ihan samoja samantyylisiä yrityksiä kuin tämä nykyinen vai?

Puhuja 2

Ei ollenkaan, tämä siivousala Siskosillani on mulle ihan uusi toimiala, ja Euro Center OY harjoitti kodin tarvikkeiden maahantuontia ja tukkukauppaa ja olin siinä toimitusjohtajana 6 vuotta, kunnes sitten itseasiassa yksi toinen tukkukauppa tuolta Espoosta halusi ostaa meidän liiketoimintamme ja myymme sen ja sitä kautta sitten tein itseni vähän niinku työttömäksi tai sain jäädä kotiin lasten kanssa hetkeksi aikaa, sanotaan näin. Eli se on ollut tukkukauppaa ja tota noin sen jälkeen mä oon ollut toimitila välittäjänä LogisTila Oy:ssä. Vastasin Tampereen ja Pirkanmaan toimiston kehittämisestä ja sen jälkeen sitten S-Bisneksellä elikkä S-Ryhmällä yritys myyntipäällikkönä ja sekin oli tämmöinen houkutteleva siinä mielessä, että siinä luotiin ihan uutta. Elikkä osuuskaupalla ei ollut koskaan ollut yritys myyntipäällikkö aikaisemmin ja siinä pääsisitte myös valmentamaan sitä kok. Pirkanmaan osuuskauppa henkilökuntaa siihen yritysmyyntiin. Sieltä sitten siirryin Siskosille.

Puhuja 1

Elikkä tämmöistä niinku uutta luomassa

Puhuja 2

kyllä

Puhuja 1

No niin, elikkä uuden ääressä ollaan. Se on hyvä. Nykypäivänä kuuluu se, että kaikkea uudistetaan ja halutaan uutta ja mennä eteenpäin. Kyllä, no niin elikkä Siskokset OY:ssä tällä hetkellä. No mistäs Siskosilla kyse? Mikä on yrityksen toiminta? Mikä on yrityksen meininki?

Puhuja 2

No Siskoset Oy on semmoinen iloinen pieni perheyritys Nokialta. Siivousalan yritys, tosiaan perhetaustanen, jossa aiempi toimitusjohtaja jäi nyt eläkkeelle ja sen takia halusivat sitten hakea uuden toimitusjohtajan siihen ja siksi olen tässä. Tosiaan meillä on semmoinen vähän toistakymmentä siistijää tällä hetkellä töissä ja me toimitaan Nokialla, Ylöjärvellä, Pirkkalassa, Tampereella. Niillä alueilla on niinku pääpaino, mutta tässä Pirkanmaa alueella mielellämme otamme uusiakin asiakkaita vastaan ja pääpaino on ollut kotisiivouksissa. Meillä on jonkin verran myös yritys/toimitilasiivouksia, mutta nyt sitten ehkä tämän minun taustani ja historiani kautta, niin uskon, että tavoitellaan jatkossa enemmän enenevässä määrin näitä toimitilaa asiakkaita eli kotisiivouksen rinnalle rakennetaan sitten tätä yritysmyyntiä myös Siskosilla.

Puhuja 1

Ja, että tuleeko siitä sitten erillinen osa Siskosia, vai?

Puhuja 2

Kyllä varmaan varmasti toimitaan yhdessä tiiminä niinku tähänkin asti, mutta voi olla, että meillä on sitten hieman henkilökunnan intresseissäkin juontuen niin esimerkiksi erillinen porukka, joka tekee kotisiivouksia, keskittyy pääasiassa niihin ja mahdollisesti sitten toinen porukka, joka keskittyy vaikka näihin toimitilasiivouksiin, että sitä ei ole nyt mitenkään vielä ratkaistu, että ensin täytyy saada asiakkaita ja tekijöitä.

Puhuja 1

Kyllä näistä teidän tekijöistä, niin minkälainen tuntuma Siskosilla on niinku noin yleisesti ollut tähän asti? Niin ja mikä on ehkä semmoinen fiilis, että mihin Siskoset tulee menemään tulevaisuudessa?

Puhuja 2

No tekijät on meillä ollut itseasiassa varmaan toimialaankin nähden harvinaisen pitkäaikaisia, että meillä on yllättävän vähän vaihtuvuutta. Meillä on kaiken ikäisiä. Meillä on ihan alaikäinenkin, taitaa olla nuorimmainen tekijä tällä hetkellä ja sitten ihan sinne lähes eläkeikään asti, niin sillä välillä on nää meidän tekijät. Nyt ja tällä hetkellä meillä on kaikki suomalaisia ja saa sitten nähdä, että miten tulevaisuudessa tässä suhteessa käy. Tämä on ollut meille iso arvo. Näkisin, että kansalaisuutta tärkeämpää on se, että pystytään kommunikoimaan sujuvalla suomen kielellä. Etenkin kotisiivousasiakkaiden kanssa, että esimerkiksi toimitila puolella se ei välttämättä ole sitten yhtä tärkeätä. Mutta työn laatu on meille kaikki kaikessa ja uskon ja tiedän, että meillä on Nokialla etenkin ihan hyvä maine ja tuota tehdään työmme hyvin ja monellakin tapaa ehkä profiloidaan sitten hiukan sitten semmoisena laadukkaana toimijana.

Puhuja 1

Se on hyvä, että jos mainostat Nokiaa tässä koska olen monta kertaa nähnyt teidän autoja ja ne on aina puhtaat myös ja se on hienon näköistä, että yrityksen jopa autotkin näyttää puhtaalta, että kyseessä on siisti yritys.

Puhuja 2

Juuri näin. Olen samaa mieltä, että jos siivousyritys myy siivouksia uskottavasti, niin täytyy sekä siistiöillä olla siistit työvaatteet, että siistit työvälineet. Se on vähän sama asia kuin jos näin ei olisi että menisit vaikka putkiliikkeeseen, jossa joku putki vuotaa niin ei ehkä antaisi kauhean uskottavaa kuvaa siitä toiminnan laadusta

Puhuja 1

kyllä elikkä heti päältäpäin näkee, että toiminta on oikein hyvä ja niinku ammattimaista

Puhuja 2

näin toivotaan

Puhuja 1

uskoisin että se yleensä on sellaista. Joo. Sitten tosiaan näistä työntekijöistä vielä niin, että onko teillä kaikki ihan täyspäiväisiä työntekijöitä, kokoaikaisia? Löytyykö teiltä osa-aikaista tai keikkatyötä?

Puhuja 2

Joo, meillä on tällä hetkellä ollut nyt niin paljon töitä, että nääkin ketä meillä on ollut tämmöisellä tarvittaessa töihin kutsuttavalla sopimuksella, niin hekin melkein on tehnyt aika paljon töitä tai pitkää päivää. Meille on tervetulleita kaikenlaiset henkilöt eli me tarvitaan vakituisia. Me tarvitaan tarvittaessa töihin kutsuttavia kelle voidaan kilauttaa, että sattuisitko pääsemään huomenna tai ensi viikolla ja tuota ilman muuta me neuvotellaan myös siitä, että jos joku haluaa tehdä lyhyempää työpäivää, että meille kaikkein tärkeintä on se, että asenne on kohdallaan ja me haetaan sellaisia iloisia, reippaita ja tehokkaita henkilöitä, jotka sopii siihen meidän porukkaan ja meidän yrityskulttuuriin, että se asenne on kaikkein tärkein ja melkein kaikesta muusta voidaan sitten neuvotella.

Puhuja 1

Hienoa. Se tosiaan tänä päivänä on kaikenlaisia työntekijöitä, kaikenlaisia elämäntilanteita, erilaisia tarpeita. Se on hyvä, että yrityksellä on paljon joustoa ja se on usein mikä oikein kutsuu työhön. Mä olen varma, että meidän nämä puhtaanapidon ja kiinteistönhuollon opiskelijat on jo hyvin otettuja tästä että tietää, että on monenlaista tarjolla ja innolla otetaan vastaan. Ja, että yrityksellä on positiivinen meininki

Puhuja2

Joo ja siitä halutaan toki pitää myös kiinni, että monelle tämmöiselle perheelliselle etenkin ei ehkä niin koske opiskelijoita, mutta näille vähän vanhemmille on tärkeätä se, että meillä on tehty työ pääosin virka-aikana eli ei kauheasti ilta eikä viikonlopputöitä ole tehty. Mutta tääkin varmaan tulee muuttumaan, että kun meillä asiakaskunta ja tarpeet sitä kautta laajenee, niin varmaan tehdään enemmän myös iltoja ja viikonloppuja. Ja usein ne sitten opiskelijoille etenkin sopii tai elämäntilanteet on silleen joustavampia, että senkin takia ollaan kiinnostuneita sitten sellaisistakin, jotka voi tarvittaessa sitten ainakin silloin tällöin tehdä iltoja ja viikonloppuja.

Puhuja 1

Todellakin löytyy kaikenlaista. Se on hyvä ja hieno kuulla, että niin kuin tämmöinen positiivinen asenne ja niin kuin meininki se oikein loistaa tästä yrityksestä, että hienoa, hienoa hienoa. No mitenkä sitten näin niin kuin yritystä usein luonnehditaan, että tai mitä tahansa yritysten luonnehditaan, että se on ehkä jonkinlainen eläin, mikä eläin siskokset Oy on. Ja miksi?

Puhuja 2

No nyt tuli ensimmäinen vaikea kysymys. Jostain syystä mun tuli ensimmäisenä mieleen kissa ehkä siksi, että meillä on kuitenkin tällä hetkellä kaikki työntekijät naisia ja kissa on ehkä kuitenkin tämmöinen jollain tapaa naisellinen tai feminiininen eläin. Se on myös siisti eläin, se on notkea eläin, se taipuu moneen ja putoaa aina jaloilleen, eikö niin? Vielä pisteenä iin päälle.

Puhuja 1

Joo ja tietenkin, että kissanomistajat voi myös sanoa, että kissa on myös semmoinen eläin, joka tiputtaa asiat lattialle, mutta.

Puhuja 2

Ehkä näinkin joo, mutta ehkä tämä metafora ei sovi ihan joka kohtaa, mutta tämä tuli nyt ensimmäisenä mieleen.

Puhuja 1

Se on oikein hyvä metafora, että kissat on yleensä kaikkien rakastamia. Tosin mä olen allerginen kissoille, mutta kyllä mä tykkään kissoista. Kissat on oikein hyviä eläimiä.

Puhuja 2

No niin.

Puhuja 1

Sopii kotiin kuin kotiin, kuten Siskoset oy.

Puhuja 2

Juuri näin. Joo no.

Puhuja 1

No jos se kuvaile tämmöistä, niin kuin perinteistä tavallista päivää Siskoset Oy:ssä, niin minkälainen se tavallinen päivä on sinulle ja sitten taas työntekijälle?

Puhuja 2

No mä en tiedä, onko minulle muodostunut vielä tämän lyhyen työhistorian aikana tavallista päivää. Jokainen päivä on ollut kyllä todella erilainen ja ainakin se mikä on tavallista, niin ne on ollut hyvin työntäyteisiä päiviä, mutta todella vaihtelevia ja välillä ollaan täällä Saskyn tiloissa tekemässä tällaista äänitettä ja sitten välillä on viemässä lisää pesuaineita työmaalle, kun tavarat on loppunut kesken ja muita vapaita käsiä ei ole ollut. Eli kyllä tässä pienessä perheyrityksessä niin on monenlaisia työtehtäviä, joskin tietysti minun tulee keskittyä enemmän sitten siihen kehittämiseen ja myyntiin ja henkilöstöjohtamiseen. Eli tuota työtä riittää ja ei ole tavanomaista päivää ehkä nyt vielä tullut. Työntekijälle niin varsin tyypillisesti meillä lähdetään 7:45 ensimmäisille asiakkaille. Sitä ennen on pakattu kassit valmiiksi, ellei jo edellisenä päivänä ole sitä tehty ja sitten käydään esimerkiksi jonkun kotona tekemässä perusviikkosiivous. Ehkä mennään sieltä suoraan toiseen kotitalouteen, mikäli tämä ei ole mikään kovin raskas tai pitkä tämä ensimmäinen keikka. Sitten tullaan lounaalle siihen meidän toimistolle suurimmalla osalla on omat eväät mukana ja sitten taas lounaan jälkeen jatketaan toiseen paikkaan ja meillä tehdään tosiaan parityönä aina näitä töitä ja yrityksen autoilla kuljetetaan ja meille ostettiin just tai hommattiin uusi tämmöinen Toyota Corolla farmari ja se on tosi hienon näköinen nyt kun siinä on vielä siniset Siskosten teippaukset, niin sillä kelpaa ajella sitten tuolla pitkin kyliä ja etenkin sitten näinä näihin kauempana oleviin kohteisiin missä on vähän maantieajoakin niin, käytetään sitten vähän isompaa autoa työn mukavuuden näkökulmasta siellä. Ja sitten tosiaan päivä päättyy. Meillä ei tehdä semmoista 40 tuntista työviikkoa eli suurin osa henkilöistä tekee 25 viiva 30 tuntista työviikkoa. Ja tuota päivä päättyy varmaan useimmin siinä yhden ja kolmen välillä, että se on semmoinen niinku tyypillinen päivä heillä. Siinä käydään muutamassa kohteessa ja tauot pidetään välillä ja sitten päivä päättyy siinä yleensä viimeistään 3 kieppeillä.

Puhuja 1

No niin sehän on hyvän kuuloista. Melkein tässä itsekin voisi jo lähteä taas näihin töihin. Mä olen itse aikanani tehnyt montakin vuotta opiskeluiden ohella Juuri tällaista puhtaanapidon ja kotisiivouksia kyllä, jotta pääasiassa sitten isommissa kompleksissa.

Puhuja 2

No niin

Puhuja 1

Myös pesemässä tuhkaa, mutta.

Puhuja 2

No niin sulla on sellaista kokemusta mitä mullakaan ei ole.

Puhuja 1

Joo, se on vähän erilaista toi kiinteistön puhtaanapito kuin voimalaitoksen puhtaanapito, mutta lähtisikö Siskoset koskaan voimalaitokselle puhdistamaan?

Puhuja 2

Siskoset lähtee ihan mihin vaan. Jos meillä on kysyntää ja asiakkailla luottamusta niin me haetaan sellaiset tekijät ja sellaiset välineet jos jotain erikoisosaamista vaaditaan että se homma hoituu mutta varmasti järjestyy ihan kaikenlaiset siivoukset meidän kautta.

Puhuja 1

Niin kuin uskaltaa ottaa haasteitakin eikä niinku pelkää kokeilla uutta ja halua innolla mennä eteenpäin.

Puhuja 2

Minua ei ole palkattu tähän tehtävään, jotta pysyisimme mukavuusalueella, vaan kyllä tässä on tarkoitus ajatella out of the box mennä vähän testaamaan niitä rajojakin.

Puhuja 1

No tässä tässä rikotaan koko boksia suoraan hieman. Joo näistä, jos mietitään vielä työntekijöitä sen verran, että minkälainen tekijä pärjää tällä alalla? Teidän yrityksessänne tai yleisesti.

Puhuja 2

Kyllä kaikkein tärkeintä on se asenne ja sellainen niin kuin halu tehdä se työ hyvin ja jos ajatellaan vaikka kotisiivousta niin halu luoda sille asiakkaalle semmoinen mahtava fiilis, kun se tulee sinne kotiin ja se on ihan viimeisen päälle siisti ja maton hapsut on suorassa ja mikä nyt kenellekin on tärkeätä. Totta kai siinä on se asiakastuntemus tärkeetä ja asiakaspalvelutaitoja ei voi tietenkään liikaa korostaa eikä sitä tiimihenkeä mikä meillä on niin niin se on hirveän tärkeätä, että on sellainen henkilö, joka on sitten tarvittaessa muiden apuna ja tukena ja vahvistaa sitä meidän yhteishenkeä, että sellaista niinku koulutusta siivous tehtävää me ei ollenkaan välttämättä edellytetä, vaan me kyllä koulutetaan siihen tehtävään. Mutta kaikki kaikessa on se semmoinen positiivinen ja reipas asenne ja hommiin tartutaan tehokkaasti.

Puhuja 1

Että ei pelkää lähteä tekemään.

Puhuja 2

Ei auta pelätä, mutta totta kai pitää sitten myöskin pyytää apua tarvittaessa.

Puhuja 1

Hei tästä vielä jatkokysymyksenä. Jos Siskoset Oy on kissa. Minkälaisia on Siskoset Oy:n työntekijät eläimillä. Onko nekin myös kissoja?

Puhuja 2

Ehkä mä kuitenkin ajattelisin, että Siskosten työntekijät on koiria ja ja tämä vain siksi, että mä ajattelen, että koira on semmoinen iloisempi hännänheiluttajia kuin ehkä kissa, että että se ehkä mulle se iloisuus kuitenkin niinku tulee sieltä päällimmäisenä mieleen ehkä sitten apina olisi liian liian jotenkin pelleilevä jopa jo eläimenä, mutta koirassa on ehkä kuitenkin sellaista iloisuutta ja niin kuin halua miellyttää ja tehdä hyvin, niin näkisin näin.

Puhuja 1

Elikkä teillä on siis täydellinen kokoelma suomalaisen kodin yleisimpiä kotieläimiä.

Puhuja 2

Juuri näin.

Puhuja 1

Kaikki yleisön suosikit. No niin, tämähän on kuin fanipalat. Hienoa. No mitenkä sitten nyt tässä aletaan olemaan jo aika pitkällä tätä vuotta jo muutama kuukausi ollaan jo menty eteenpäin. Noi kesätyö hommat on monilla nuorilla mielessä. Onko Siskoset Oy:llä ollut kesätyöhakuja tai tulossa vielä kesätyöhaku ja vai minkälainen tilanne on tällä hetkellä?

Puhuja 2

No meillä ei ole varmaan erikseen ollut kesätyön hakua auki. Meillä on silleen aika hyvä tilanne nyt, että meillä on henkilöitä, jotka on ollut meillä useana kesänä ja haluavat tulla aina uudelleen. Niin niin, meillä on ihan kohtuullisen hyvä tilanne tuon kesän suhteen, mutta ei ole ollenkaan niin kuin poissuljettua, etteikö sinne joukkoon vielä mahtuisi. Etenkin jos ajatellaan, että tässä uusia asiakkuuksia vielä aukeaa kevään aikana, niin niin voi olla, että meillä on ihankin paljonkin vielä tarvetta kesään ja vaikka sen jälkeenkin. Jos sitten opintojen ohella pystyy vaikka jatkamaan joskus. Ehkä jos jonain iltana tai vaikka joskus jonain iltapäivänä tai miten lukujärjestykseen sopii ja me saataisiin se sovitettua niin. Niin kyllä ihan mielelläni kuulen kaikista ja jokaisesta joka empii, että no oliskohan vai eikö olisi niin ilman muuta pirauttaa, niin jutellaan siitä sun tilanteen.

Puhuja 1

Elikkä hyvistä työntekijöistä pidetään kiinni, että ei olla heti työntämässä pois.

Puhuja 2

Ei, ehdottomasti hyvistä pidetään kiinni ja huolehditaan ja meillähän on myös aika harvinaista siivousalalla, niin me tarjotaan myös vakituiselle henkilökunnalle e-passin kautta hyvinvointietuja liikunta, kulttuuri ja hyvinvointietuja ja en tiedä itseasiassa yhtään toista siivousliikettä joka niitä tarjoaisi. Eli kyllä me huolehditaan työntekijöistä.

Puhuja 1

Elikkä työntekijät pidetään myös kunnossa ja pidetään huolta, että ergonomisesti jaksaa.

Puhuja 2

kyllä

Puhuja 1

Jos mietitään nyt meillä, on käyty työn työntekijöitä yritysten läpi, sua, sinua läpi tässä niin. Jos sun pitäis sanoa semmoinen pieni, pieni haaste. Mikä olisi semmoinen suuri haaste mihin sä oisit seuraavaksi valmis tarttumaan tällä Siskoset Oy:llä?

Puhuja 2

No kyllä se varmaan henkilökohtaisesti se on tämän toimialan tuntemuksen kartuttaminen, koska kuten sanoin niin tulen muilta toimialoilta ja en ole tällä sektorilla varsinaisesti, oon kyllä myös siivous liikkeessä ollut joskus opiskeluaikana puhelinvaihteena ja postittajana, mutta en niin kuin tällä tavalla johtanut tämän alan firmaan niin siinä riittää henkilökohtaista kehitettävää ja jos ajatellaan yrityksen näkökulmasta, niin ilman muuta se liittyy siihen vielä siihen tunnettuuden kasvattamiseen ja uusien asiakkaiden hankintaan ja varmaankin siihen laajentumiseen sitten, että millä tavalla, mitä kautta me lähdetään sitä tekemään, että kasvussa on monta mahdollisuutta. Se voidaan tehdä maantieteellisesti tai se voidaan tehdä tuota tosiaan esimerkiksi keskittymällä yritysasiakkaisiin kotitalousasiakkaiden lisäksi tai on niinku erilaisia tapoja ja ehkä se, sen valinta tietyllä tapaa, että mitä tehdään ja missä järjestyksessä niin on semmoinen haaste tai tulevaisuuden ratkaistava isompi asia.

Puhuja 1

Jos sitten vaihdetaan vähän rooleja tähän näi niin kun meillä nyt on täällä Saskyssa näitä puhtaanapidon ja kiinteistönhuollon opiskelijoita, niin olisiko sinulla minkäänlaista viestiä näille opiskelijoille?

Puhuja 2

Sen verran, sen neuvon annan teille työelämää ajatellen, että työtä ei saa pelätä ja kaikkeen työhön pitää aina suhtautua nöyrästi ja se on vaan vaikka se voi olla kuinka kliseistä niin sen edestään löytää minkä taakseen jättää, että kun teet työsi hyvin ja suhtaudut positiivisella asenteella kollegoihin työnantaja ja asiakkaisiin, niin todennäköisesti sinulla on aina töitä tarjolla.

Puhuja 1

Elikkä tässä nyt lähdetään siis opiskelijoita motivoimaan, että pysykää alalla ja rohkeasti vain.

Puhuja 2

Ilman muuta Suomi tarvitsee kaikenlaisia tekijöitä ja tota vaikka siivousala valitettavasti ehkä kärsii jonkinlaisesta arvostuksen puutteesta, niin se on todella sääli sillä kaikki siistijät tekee ihan äärimmäisen tärkeätä työtä ja itsekin niin kuin 2 pienen lapsen äitinä tai ei nyt enää niin pieniä ole, mutta ovat olleet ja tuota sairastivat paljon ja että meillä oli aika haastavia vuosia tossa jo joitakin vuosia sitten. Niin en tiedä, arvostaisin mitään enempää sellaisessa elämäntilanteessa kuin sitä, että kotiin tullessa se koti on siisti. Että kyllä se on sellainen lahja myös, mitä voi antaa toiselle sen se oma oman käden jälki. Että pää pystyssä ja ja arvostatte sitä omaa työtänne ja tiedätte ja ymmärrätte, että se on todella tärkeätä työtä mitä te teette.

Puhuja 1

Tässähän tulee mieleeni, että Siskoset Oy voisi tarjota melkein jopa lahjakortteja tällä tavalla tässä kuulostaa niin kuin että ostaa itsellesi tai toiselle puhdas lahja.

Puhuja 2

Mehän myydään lahjakortteja, eli meiltä saa myös niitä käymällä toimistossa paikan päällä ja sitten pystytään myös netin kautta myymään eli maksetaan sieltä suoraan pankkitunnuksilla ne ja sitten tulee postissa lahjakortti eli ilman muuta todella hyvä idea ja paljon käytetty esimerkiksi äitienpäivänä ja naistenpäivänä ja syntymäpäivinä ja ihan joululahjaksi meiltä menee lahjakortteja kyllä.

Puhuja 1

Elikkä puhtaus on hyvä lahja.

Puhuja 2

Se on todella hyvä lahja ja yleensä etenkin perheen äidit ovat siitä erittäin kiitollisia.

Puhuja 1

No me aletaan lähestymään tässä haastattelussa hieman jo loppua. Kun nyt ollaan puhuttu paljon, paljon ollaan puhuttu töistä. Mitenkäs sitten vapaa aika? Miten sä tasapainotat työtä ja vapaa aikaa.

Puhuja 2

No tällä hetkellä on niin mahtavat jäät tuossa Pyhäjärvellä, että ihan parasta on se kun saa luistelusukset alle ja tossa vähän kovalla järven hangella niin päästelee pahimmat höyryt. Nyt on illatkin jo sen verran valosia, että työpäivän jälkeenkin vielä näkee ja uskaltaa siihen mennä sitä iloa nyt ei tässä kauan varmaan kestä, et sitten lenkkeily on sellainen ja lavatanssit aina silloin tällöin että. Täytyy päästä liikkeelle, ehkä kuitenkin ja sitten kyllä tykkään katsella pään tyhjennyksen ihan Netflixistä jotain elokuvia, niin se on kyllä sellaista, että sitten kun ei mitään muuta jaksa niin sillä saa päänsä tyhjäksi.

Puhuja 1

Mutta on tällaista niinku monenlaista tapaa rentoutua.

Puhuja 2

Ilman muuta ja tietysti kotona on lapset jotka vie tehokkaasti ajatukset myös töistä pois sitten päivän päätteeksi.

Puhuja 1

Että ei tarvitse tuoda tavallaan niinkun töitä kotiin.

Puhuja 2

Se on varsin vaikeaa vielä tässä elämäntilanteessa, joskin juuri toissa iltana löysin itseni tietokoneelta vielä yhdentoista aikaa, mutta joskus sitten kun lapset on mennyt nukkumaan, niin vielä aukeaa pieni hetki tehdä ne, ne viimeiset mitä on unohtunut päivällä hoitaa.

Puhuja 1

No se on näille meidän opiskelijoille aika monelle ihan tuttu, että vielä ilta yhdeltätoista ovat koneella. Eivät välttämättä kyllä töiden ääressä.

Puhuja 2

Enkä kannusta siihen, että kyllä mun mielestä se on hirveän tärkeätä, että työelämä ja vapaa aika on niinku tasapainossa että että pyritään siihen että se työ tehdään työaikana. Se tehdään hyvin ja laadukkaasti ja sitten lataudutaan se ilta siihen seuraavaan päivään. Niin mä luulen, että silloin loppupeleissä kaikki on tyytyväisempiä.

Puhuja 1

Se on se elämän tasapaino, että vähän suolaa ja sokeria, mutta harvoin samalla kertaa.

Puhuja 2

Juuri näin.

Puhuja 1

Sitten meillä täällä Saskylla aina pyydellään pieniä arviointeja ja tällaisia. Joko opettajat pyytää niitä opiskelijoilta tai toisinpäin tai sitten niitä vain yhtäkkiä ilmenee niin tästä itse haastattelusta ja näistä kysymyksistä. Nyt kun mä olen grillannut sinua tässä hetken niin kuin hyvää pihviä, niin minkälainen fiilis sinulle jää tämmöisestä haastattelu? Miten itse kuvailisit tällaista haastattelutilannetta?

Puhuja 2

Musta tää on ollut oikein miellyttävä kokemus ja ja sä oot ollut oikein ammattitaitoinen ja sanavalmis haastattelija, että selvästi puhkeat kukkaan tässä toisella puolella pöytää. Tää on musta oikein mukava hetki ja tämmöiset on muutenkin tosi kivoja vaihteluita siihen työpäivään joka tosi jotka tosin ovat hyvin vaihtelevia muutenkin mutta sopii mun tyyliin ja mielelläni olen mukana kaikessa tällaisessa, etenkin jos se edistää opiskelijoiden tietoa, osaamista, työmarkkinoista tai tai sitten lisää ymmärrystä Siskosista ja niistä työmahdollisuuksista, joita meillä on, niin ilman muuta tervetuloa meille töihin.

Puhuja 1

Hienoa. Mä ajattelen aina, että tämmöiset haastattelu tilanteet on vähän niinku sä menisit grillille. Sä saat sieltä tilata juuri itselleen sopivaa ruokaa.

Puhuja 2

Mä en kyllä ole kokenut tätä ollenkaan grilliksi, mutta tämä on ollut oikein mukavaa keskustelua.

Puhuja 1

Jes se on hyvä, koska tästä ei hirveästi rasvat roisku tässä niin sanotusti. Että haastattelu on pidetty hienona ja puhtaana ja aika mahtava. Ainakin sanoisin näin vaikka niin kuin haastattelussa aina onnistuneen osapuoli on se ketä haastatellaan. Ja tässä on kyllä Johanna loistanut oikein mainiosti.

Puhuja 2

Kiitos paljon. Ihan ihan tässä olen yrittänyt vaan vastailla kysymyksiisi.

Puhuja 1

Ja, mutta tämä ei ole ihan niin kuin eduskunnan kyselytunti, elikkä täällä on jopa vahingossa pari kertaa naurettu. Mikä on ihan hyvä.

Puhuja 2

Joo

Puhuja 1

joo mutta näin loppuarviona jos sun pitäis sanoa että tämä haastattelu on joku jälkiruoka, niin mikä jälkiruoka tämä haastattelu kokemus sinulle on?

Puhuja 2

Nää on mahtavia. Ehkä tämä on sitten semmoinen creme brulee. Jossa on semmoinen rapea ja kova kuori ja sitten sieltä tulee semmonen ihanan pehmeä ja makea yllätys sieltä sisältä kun sen kuoren saa rikki. Yllätyin positiivisesti tästä.

Puhuja 1

Yayyyy, mä lasken tämän ehdottomaksi voitoksi. Hei kiitos vielä Johanna, että tulit tänne ja onko sinulla enää mitään ehdottomasti lopuksi viimeiseksi mitä sä haluat sanoa nyt on sana on täysin vapaa.

Puhuja 2

Tervetuloa Siskosille tutustumaan ja soitelkaa mulle jos olette kesätöitä tai mitä tahansa töitä vaille ja tsemppiä opiskeluihin. Hoitakaa ne hyvin se on tärkeätä.

Puhuja 1

Kiitos ja kiitos kaikille teille, jotka jaksoitte kuunnella tämän suuren taistelun loppuun ja me nähdään ensi kerralla.